
                             OBEC  ŽDIAR

   Obecný úrad č. 202, 059 55 Ždiar

Spoločný obecný úrad  Svit

Číslo: V+PK/102/2013-JK                                                               vo Svite dňa  17.09.2018
R O Z H O D N U T I E 

o prerušení  konania o dodatočnom povolení stavby spojenom s kolaudačným konaním

a lehota na doplnenie dokladov a odstránenie nedostatkov

VEREJNÁ VYHLÁŠKA
Dňa 23.01.2013 podali   na tunajší stavebný úrad ..............................................................................................................................návrh na vydanie kolaudačného rozhodnutia spojeného  so zmenou stavby na  stavbu   „Prestavba a prístavba rekreačnej chalupy“ s.č. 41  v Ždiari, postavenej na pozemku parc.č. KN C 591/2 k.ú. Ždiar.   

Stavebný úrad koná o dodatočnom povolení stavby spojenom s kolaudačným konaním.
Obec Ždiar, ako príslušný stavebný úrad podľa § 117 zákona č. 50/1976 Zb. o územnom plánovaní a stavebnom poriadku v znení neskorších zmien a doplnení (stavebný zákon) v súlade s § 88a) ods. 1  stavebného zákona  Vás vyzýva,  aby ste v lehote do 30 dní odo dňa doručenia tejto výzvy predložený návrh  doplnili o tieto doklady :

1. doklad o vlastníckom, alebo inom práve  k pozemku parc.č. KN C 574/1 v k.ú. Ždiar, nad ktorý presahuje konštrukcia strechy a okapu,  alebo 
2. v dvoch vyhotoveniach projektovú dokumentáciu úpravy stavby rekreačnej chalupy s.č. 41 tak, aby žiadnou svojou konštrukciou nepresahovala nad susedný pozemok parc.č. KN C 574/1 v k.ú. Ždiar. 
Obec Ždiar v súlade s  §  29 ods. 1 zákona č. 71/1967 Zb. o správnom konaní v znení neskorších zmien a doplnení (správny poriadok)  konanie  

· p r e r u š u j e - .

Pokiaľ je konanie prerušené, lehoty podľa správneho poriadku na rozhodnutie neplynú. Ak nebude podanie v určenej lehote doplnené, stavebný úrad podľa § 88a) ods. 3 stavebného zákona (§ 137 stavebného zákona)  odkáže vlastníka pozemku na súd.

O d ô v o d n e n i e 
Dňa 23.01.2013 podal   na tunajší stavebný úrad ....................................................................................................................................... návrh na  vydanie kolaudačného rozhodnutia spojeného  so zmenou stavby na  stavbu   „Prestavba a prístavba rekreačnej chalupy“ s.č. 41  v Ždiari, postavenej na pozemku parc.č. KN C 591/2 k.ú. Ždiar.   

Na základe podanej žiadosti stavebný úrad listom č. ZK/102/2013-Kf zo dňa 25.01.2013 oznámil začatie konania o dodatočnom povolení stavby  s kolaudáciou stavby a na prejednanie žiadosti nariadil ústne pojednávanie s miestnym zisťovaním, ktoré sa konalo dňa 19.02.2013. Na ústnom pojednávaní bolo zistené, že stavba je postavená takmer na hranici pozemku a strešná konštrukcia s okapom  presahuje nad susednú nehnuteľnosť, chýbali doklady. 

Na základe výsledkov konania stavebný úrad listom č. V+PK/102/2013-Kf zo dňa 26.02.2013 vyzval stavebníkov na doplnenie dokladov. Na doplnenie stanovil lehotu a konanie zároveň prerušil. 
Dňa 04.03.2013 bolo  na stavebný úrad doručené písomne stanovisko k povoleniu stavby a jej kolaudácie od spoluvlastníčky susednej nehnuteľnosti ................................. (parc.č. KN C 574/1 v k.ú. Ždiar) – nesúhlas s dodatočným povolením stavby a jej kolaudáciou, nakoľko  strešná konštrukcia presahuje nad ich pozemok, nie sú dodržané odstupy od hranice ich pozemku, znehodnotil a obmedzil využitie ich pozemkov). 

Stavebný úrad listom č. 102/2013-Kf zo dňa 08.04.2013 nariadil ústne pojednávanie za účelom prejednania podaných námietok, ktoré sa konalo dňa 14.05.2013 (pôvodne malo byť ústne pojednávanie dňa 23.04.2013).  K dohode medzi účastníkmi konania nedošlo. Spoluvlastníčky susednej nehnuteľnosti nesúhlasia s presahom stavby nad ich pozemok, namietajú nedodržanie odstupových vzdialeností. 
Stavebný úrad listom č. V+PK/102/2013-Kf zo dňa 20.05.2013 odkázal spoluvlastníkov pozemku na príslušný súd vo veci  občianskoprávnej námietky. 

Dňa 12.12.2014 účastníci konania doložili doklad o tom, že podali na príslušný súd návrh na začatie konania na ochranu vlastníckeho práva.

Dňa 12.02.2018 bolo stavebnému úradu doručené právoplatné uznesenie súdu, ktorým konanie o ochrane vlastníckeho práva k nehnuteľnosti zastavil z dôvodu, že žalobcovia zobrali žalobu v celom rozsahu späť a žiadali, aby sa vo veci ďalej nekonalo. 

Keďže konanie na súde vo veci občianskoprávnej námietky je právoplatne ukončené (konanie je zastavené z dôvodu, že žalobcovia vzali žalobu späť), stavebný úrad pokračuje v konaní.  Stavebný úrad listom č. Ozn/102/2013-JK zo dňa 25.05.2018 oznámil pokračovanie v konaní a na prejednanie žiadosti nariadil ústne pojednávanie spojené s miestnym zisťovaním, ktoré sa konalo dňa 26.06.2018. 

Na základe doručeného oznámenia o začatí konania  bola dňa 13.06.2018 na stavebný úrad doručená žiadosť o presunutie termínu konania na september od účastníkov konania zast. Mgr. Janou Janáčkovou, bytom Partizánska 680, 058 01 Poprad. 

Na konaní dňa 26.06.2018 sa zúčastnila ....................................., ako splnomocnený zástupca stavebníkov. Na ústnom pojednávaní uviedla, že sa k veci nebude vyjadrovať, len žiada, aby sa postupovalo v zmysle uznesenia Najvyššieho súdu SR č. 4Sžk/24/2017, ktoré je právoplatné a vykonateľné dňa 20.04.2018. 

Stavebný úrad oznámil pokračovanie v konaní. V súlade s § 33 ods. 2 zákona č. 71/1967 Zb. o správnom konaní (správny poriadok) v znení neskorších predpisov bolo možné vyjadriť sa k podkladom pre rozhodnutie a k spôsobu ich zistenia, prípadne navrhnúť doplnenie. 

Do podkladov pre vydanie rozhodnutia bolo možné nahliadnuť na stavebnom úrade v Ždiari počas úradných hodín (pondelok, utorok, streda, piatok). Účastníci konania mohli svoje námietky a pripomienky uplatniť najneskôr na ústnom pojednávaní , inak sa na ne neprihliadne.  V rovnakej lehote mohli svoje stanoviská podať aj dotknuté orgány.

V stanovenej lehote účastníci konania nenahliadli do podkladov pre rozhodnutie, nepodali námietky. Podľa § 33 správneho poriadku platí zásada koncentrácie, podľa ktorej sa pripomienky musia uplatniť najneskôr pri ústnom pojednávaní a miestnom šetrení.  Na neskôr uplatnené námietky a pripomienky sa neprihliada. Oznámenie o pokračovaní v konaní a nariadenie ústneho pojednávania s miestnym zisťovaním boli účastníkom konania doručené včas a mohli nahliadnuť do podkladov na obecnom úrade v Ždiari. Túto možnosť nevyužili. 
Vyššie citované uznesenie Najvyššieho súdu SR č. 4Sžk/24/2017 zrušil uznesenie Krajského súdu v Prešove a vec mu vrátil na ďalšie konanie. 
V novom konaní stavebný úrad listom č. Ozn/102/2013-JK zo dňa 25.05.2018 oznámil pokračovanie v konaní a nariadil ústne pojednávanie s miestnym zisťovaním, ktoré sa konalo dňa 26.06.2018. 
Účastníci konania oznámili, že zomrela  spoluvlastníčka nehnuteľnosti (........................) a neprebehlo ešte dedičské konanie a že sa ústneho pojednávania nezúčastnia.

Na ústnom pojednávaní bol splnomocnený zástupca stavebníkov – .................................., ktorá uviedla, že sa nebude k veci vyjadrovať, žiada, aby sa postupovalo v zmysle uznesenia Najvyššieho súdu SR č. 4Sžk/24/2017.
Stavebný úrad listom č. V+PK/102/2013-JK zo dňa 13.07.2018 vyzval účastníkov konania, aby v lehote do 30 dní doložili listinu potrebnú na vykonanie dôkazov - doklad o tom, že prebieha dedičské konanie na príslušnom úrade s uvedením okruhu účastníkov dedičského konania. V stanovenej lehote účastníci konanie tento doklad nepredložili.

Podľa § 88a) ods. 1 a 2 stavebného zákona dôkazné bremeno preukázať, že ďalšia existencia nepovolenej stavby  alebo stavby uskutočňovanej v rozpore so stavebným povolením nie je v rozpore s verejnými záujmami, spočíva na vlastníkovi stavby, keďže sa dopustil porušenia zákona. Na základe posúdenia stavby a predložených dokladov bolo zistené, že stavba nie je v rozpore s verejnými záujmami. 
Osobitne je upravený postup, keď nepovolená stavba alebo jej časť je na cudzom pozemku a vlastník pozemku s jej dodatočným povolením nesúhlasí. Vtedy je stavebný úrad povinný odkázať vlastníka na súd, lebo neoprávnenú stavbu z hľadiska občianskoprávnych predpisov upravuje § 135c) občianskeho zákona. 
V zmysle  § 88a) ods. 3 stavebného zákona preukázanie práv k pozemku stavebný úrad skúma v konaní o dodatočnom povolení až po preukázaní súladu stavby s verejnými záujmami. 

V zmysle čl. 20 zákona č. 460/1992 Zb. ústava SR každý má právo vlastniť majetok. Vlastnícke právo všetkých vlastníkov má rovnaký zákonný obsah a ochranu. Vlastníctvo zaväzuje , nemožno ho zneužiť na ujmu práv iných alebo v rozpore so všeobecnými záujmami chránených zákonom. 
Účastníci konania – vlastníci susednej nehnuteľnosti si chránia majetok v zmysle citovaných ustanovení.

Na základe uvedeného vyzývame stavebníkov aby predložili na stavebný úrad doklady uvedené v bode 1. a 2. tejto výzvy. Na doplnenie stanovil lehotu a konanie zároveň prerušil. 
Stavebníci v uvedenej lehote predložia iné právo k susednému pozemku, alebo predložia projektovú dokumentáciu úpravy strechy a okapu na rekreačnej chalupe tak, že nebude presahovať do susedného pozemku, ku ktorému nemajú vlastnícke, alebo iné právo. Pokiaľ stavebníci nedoložia žiadaný doklad, ani v lehote nepredložia  projektovú dokumentáciu úpravy stavby, stavebný úrad odkáže vlastníka pozemku príp. stavebníka na príslušný súd.

V konaní bude stavebný úrad pokračovať, keď pominú prekážky, pre ktoré bolo konanie o dodatočnom povolení stavby spojenom s kolaudáciou stavby prerušené. 
P o u č e n i e 
Podľa § 29 ods. 3 zákona č. 71/1967 Zb. o správnom konaní v znení neskorších zmien a doplnení, proti rozhodnutiu o prerušení konania sa nemožno odvolať.









Ing. Pavol  B e k e š, v.r.








    starosta obce

Toto rozhodnutie musí byť v súlade s § 26 zákona č. 71/1967 Zb o správnom konaní v znení neskorších zmien (správny poriadok)  vyvesené na úradnej tabuli Obce Ždiar   po dobu 15 dní a oznámené spôsobom v mieste obvyklým. Posledný deň tejto lehoty je deň doručenia.

Vyvesené dňa :  26.09.2018                                                       Zvesené dňa : 

signet
odtlačok pečiatky

a podpis oprávnenej osoby

Doručí sa :

1. PROARCH s.r.o., Bajkalská 20, 058 01 Poprad
2. Východoslovenská distribučná a.s., Mlynská 31, 042 91  Košice 

3. KPÚ Prešov, pracovisko Poprad, Sobotské námestie 16, 058 01 Poprad 
4. Okresné riaditeľstvo Hasičského a záchranného zboru, Huszova 4430/4, 058 01 Poprad

5. Účastníci konania verejnou vyhláškou
